Ben Rushgrove

Ben Rushgrove (født 23. februar 1988 i Bath) er en engelsk friidrettsutøver som konkurrerer i sprintløp for handikappede. Han konkurrerer i klassen T36, som er en av klassene for utøvere med cerebral parese. 

Rushgrove ble født for tidlig og fikk diagnosen cerebral parese før han var ett år gammel. Skaden har også gjort at han er døv.This is Bath - Amazing story of my record-breaking son Ben Rushgrove, besøkt 4. oktober 2012.

Karriere
I 2005 deltok han ved handikapp-EM i friidrett, der han kom på 7.-plass på 100 meter og 6.-plass på 200 meter.Hearing Advisor - Interview with Ben Rushgrove , besøkt 4. oktober 2012. 

Rushgrove deltok i sitt første VM ved handikapp-VM i friidrett 2006 i Assen i Nederland, 18 år gammel. På 100 meter løp han på ny europarekord i semifinalen, med 12,41. I finalen ble han imidlertid diskvalifisert, etter to tyvstarter.British Paralympic Association - Golden start for Britain in IPC Athletics World Championships , besøkt 4. oktober 2012. Det britiske laget påklaget diskvalifiseringen, og fikk først medhold, slik at greske Panagiotis Manetas ble diskvalifisertBBC Sport - Simpson adds bronze to GB tally, besøkt 4. oktober 2012., og arrangørene varslet at finalen skulle kjøres på nytt, men endret senere sin beslutning, slik at diskvalifikasjonen av Rushgrove ble stående.United Kingdom Athletics - Gold, Silver and Bronze on Day Four, besøkt 4. oktober 2012. På 200 meter gikk det bedre for Rushgrove, her løp han inn til bronsemedalje, med ny personlig rekord på 25,44 sekunder.

I Paralympic World Cup 2007 satte Rushgrove ny verdensrekord på 200 meter for klassen T36, med tiden 24,86 sekunder. Han ble med det førstemann i denne klassen som løp 200 meter under 25 sekunder.The Daily Telegraph - Ben Rushgrove (arkiver med ), besøkt 4. oktober 2012.IWAS World Wide Ranking - T36 Male 200 2007 , besøkt 4. oktober 2012. Han vant både 100 og 200 meter i World Cup 2007.The Power of 10 - Ben Rushgrove, besøkt 4. oktober 2012.

I 2008 deltok han ved Paralympiske sommerleker i Beijing. Her fikk han sølv på 100 meter, med tiden 12,35, kun slått av Roman Pavlyk. Han løp 100 meter med et beinbrudd i foten.Leonard Cheshire Disability - Ben Rushgrove , besøkt 4. oktober 2012. Han skulle også løpe 200 meter, men måtte trekke seg på grunn av skaden. 

Ved Paralympic World Cup 2009 vant han gull på 100 meter. Året etter fikk han sølv på 100 meter og bronse på 200 meter ved det tyske mesterskapet i friidrett for funksjonshemmede. 

Han deltok ved VM i friidrett 2011 for handikappede (IPC Athletics World Championships) i Christchurch på New Zealand i januar 2011. På 100 m fikk han på sølv, med tiden 12,25, som var ny europarekord. So Wa Wai fra Hongkong vant gullet på denne distansen, med ny mesterskapsrekord på 12,17 sekunder. Også på 200 meter fikk han medalje, her fikk han bronse, bak Roman Pavlyk og So Wa Wai.IPC - Results Book from 2011 IPC Athletics World Championships  (PDF), besøkt 2. oktober 2012

I 2012 fikk han bronse på 200 meter ved EM i friidrett for handikappede, som ble arrangert i Stadskanaal i Nederland, bak Roman Pavlyk og Graeme Ballard. På 100 meter 4.-plass.IPC Athletics European Championship Stadskanaal - Men's 200m - T36, besøkt 4. oktober 2012.

Ved Paralympiske sommerleker 2012 i London fikk han bronse på 200 meter. Han løp på 24,83 i finalen, som var ny personlig rekord. Igjen gikk gullet til Roman Pavlyk, som løp på 24,70, som var ny europarekord. På 100 kom han på 6.-plass, med tiden 12,37 i finalen. Hans landsmann Graeme Ballard fikk sølv.

Referanser

Eksterne lenker
 Profil hos The Power of 10
 Profil hos IPC
 London 2012 - Ben Rushgrove
 London 2012 - Athletics - Men's events (resultater PL 2012)

Kategori:Britiske sprintere
Kategori:Britiske handikappidrettsutøvere
Kategori:Deltakere for Storbritannia under Paralympiske sommerleker 2012
Kategori:Deltakere for Storbritannia under Paralympiske sommerleker 2008
Kategori:Fødsler i 1988